Diari Oficial de la Generalitat Valenciana


Sumari del DOGV 8332, del 05-07-2018 (2018/6326)

Informació pública de la versió inicial del Pla general d'ordenació urbana, de l'estudi ambiental i territorial estratègic, de la resta de documents i de l'obertura del període de participació pública i consultes.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8332

Data del DOGV
:   05-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6326


Data del document
:   21-06-2018

Organisme emissor
:   Ajuntament de Daimús

Tipus de document
:   Anunci

Descriptors 

:   * Daimús
    * pla d'urbanisme
    * administració local

Informació pública de la versió inicial del Pla general d'ordenació urbana, de l'estudi ambiental i territorial estratègic, de la resta de documents i de l'obertura del període de participació pública i consultes. [2018/6326]  
El Ple de la corporació, en sessió ordinària celebrada el dia 14 de juny de 2018, ha adoptat el següent acord, la part dispositiva del qual és la següent:  
  
«Primer. A la vista del document d'abast del Pla general d'ordenació urbana (d'ara en avant PGOU), elaborat per la Comissió d'Avaluació Ambiental el 26 de juny de 2014, aquest ajuntament ha elaborat la versió inicial del PGOU i el seu estudi ambiental i estratègic.  
Segon. La versió inicial del Pla general d'ordenació urbana de Daimús i el seu estudi ambiental i territorial estratègic, junt amb els documents ja elaborats (estudi acústic, estudi de paisatge, estudi de tràfic, estudi d'habitatges, estudi d'inundabilitat), així com l'estudi de viabilitat econòmica i la memòria de sostenibilitat econòmica amb la fixació d'indicadors del seguiment de la seua execució, formulats conjuntament amb la versió inicial del pla, són sotmesos a participació pública i consultes amb les administracions públiques afectades i amb les persones interessades, per mitjà de les accions definides en el pla de participació pública: es publicaran anuncis en el Diari Oficial de la Generalitat Valenciana i en un diari de gran difusió i es posaran a disposició del públic els documents abans esmentats (en la seu electrònica de l'Ajuntament). En els anuncis s'indicarà l'adreça electrònica per a la seua consulta. També es realitzaran consultes a les empreses subministradores d'aigua, energia elèctrica, gas, telefonia i telecomunicacions.  
  
Tercer. El període de participació pública i consultes serà de 45 dies hàbils, a comptar des de l'endemà de la publicació de l'anunci en el Diari Oficial de la Generalitat Valenciana.  
Durant aquest període es podran formular al·legacions i observacions, i es podrà aportar tot tipus de documentació o mitjans de prova que s'estimen adequats.»  
  
Durant aquest termini, qualsevol interessat podrà examinar-la a les dependències municipals, així com en la seu electrònica d'aquest ajuntament.  
Cosa que es publica a l'efecte de l'article 57.1.a, en relació amb l'article 53.2, i de l'article 64.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Daimús, 21 de juny de 2018.- L'alcalde: Francisco Javier Planes Planes.